**Ո Ր Ո Շ ՈՒ Մ**

 **Կատարողական վարույթը կասեցնելու մասին**

 27.10.2016թ. ք.Երևան

 ՀՀ ԱՆ ԴԱՀԿ ապահովող ծառայության Երևան քաղաքի Շենգավիթ բաժնի ավագ հարկադիր կատարող արդարադատության մայոր Սերոբ Ավետիսյանս, ուսումնասիրելով 13.10.2016թ. վերսկսված թիվ 00147129 կատարողական վարույթի նյութերը.

**Պ Ա Ր Զ Ե Ց Ի**

 Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 30.04.2013թ. տրված թիվ ԵԿԴ/0003/16/13 կատարողական թերթի համաձայն քաղաքացիական, ընտանեկան և քրեական գործերով իրավական օգնության և իրավական հարաբերությունների մասին 1993 թվականի Մինսկի կոնվենցիայի դրույթներով պայմանավորված, ՀՀ դատական դեպարտամենտի միջոցով դատարան ուղարկված՝ «Ուկրսպեցէքսպորտ» պետական ընկերության դուստր-ձեռնարկություն «Ուկրինմաշ» պետական տնտհաշվարկային արտաքին առևտրական և ներդրումային ֆիրմայի տնօրենի միջնորդությունը՝ Կիևի տնտեսական դատարանի կողմից 17.10.2012թ.-ին կայացված որոշումը ՀՀ տարածքում ճանաչելու և կատարումն ապահովելու վերաբերյալ, բավարարել:

 Հայաստանի Հանրապետությունում ճանաչել Ուկրաինայի Կիևի տնտեսական դատարանի կողմից թիվ 5011-5/5004-2012 գործով 17.10.2012 թվականին կայացված վճիռը և թույլատրել ՀՀ-ի տարածքում դրա կատարումը, այն է.

 «Դի Ջի Արմս Քորփորեյշն» ՓԲԸ-ից բռնագանձել հօգուտ «Ուկրսպեցէքսպորտ» պետական ընկերության դուստր-ձեռնարկություն «Ուկրինմաշ» պետական տնտհաշվարկային արտաքին առևտրական և ներդրումային ֆիրմայի հիմնական պարտքի գումարը 1.290.000 ԱՄՆ դոլար 00 ցենտ և 64.380 գրիվնա 00 կոպեկ դատական տուրքի վճարումը:

 Իրականացված գործողությունների ընթացքում արգելանք է դրվել պարտապանին պատկանող LEXUS LX մակնիշի 999 DD 09 պ/հ, LEXUS GX մակնիշի 999 SS 09 պ/հ, TOYOTA COROLLA 1.6 GAS մակնիշի 999 VV 09 պ/հ, TOYOTA COROLLA 1.6 GAS մակնիշի 999 NN 09 պ/հ, TOYOTA COROLLA 1.6 GAS մակնիշի 999 TT 09 պ/հ և TOYOTA COROLLA 1.6 GAS մակնիշի 999 PP 09 պ/հ ավտոմեքենաների վրա։

 Պարտապան «Դի Ջի Արմս Քորփորեյշն» ՓԲԸ-ին պատկանող այլ գույք և դրամական միջոցներ չեն հայտնաբերվել:

 Իրականացված գործողությունների ընթացքում պարզվել է, որ պարտապանին պատկանող գույքերի արժեքը չի բավականեցնում կատարողական թերթի պահանջի ամբողջական կատարմանը։

 **Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39-րդ հոդվածներով**

**Ո Ր Ո Շ Ե Ց Ի**

 Կասեցնել 13.10.2016թ. վերսկսված թիվ 00147129 կատարողական վարույթը 60-օրյա ժամկետով.

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

 Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

 Որոշման պատճենն ուղարկել կողմերին.

 Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

 **Ավագ հարկադիր կատարող` Սերոբ Ավետիսյան**